
SISTEMUL DE SANATATE PUBLICA DIN ROMANIA

Starea de sănătate a populaţiei

Starea de sănătate a populaţiei este determinată de accesul la sănătate, pe de o parte, şi de accesul la servicii de sănătate, pe de altă parte. 

Accesul la sănătate depinde într-o mare măsură de factori externi sistemului de sănătate: factori genetici, factori de mediu, factori de dezvoltare economică, factori socio-culturali. 

Accesul la îngrijiri de sănătate este influenţat aproape în totalitate de organizarea sistemului sanitar.  

Accesibilitatea la servicii de îngrijire medicală este determinata de convergenţa dintre oferta şi cererea de astfel de servicii, sau, altfel spus, disponibilitatea reală a facilităţilor de îngrijiri comparativ cu cererea bazată pe nevoia reală pentru sănătate. Disparităţile în accesul la îngrijiri apar din cel puţin patru motive: etnice sau rasiale; economice, aici incluzând costurile directe suportate de populaţie (co-plăţi, costuri legate de tratamente şi spitalizare) precum şi cele indirecte (cost transport, timpi de aşteptare); aşezare geografică inadecvată a facilităţilor de îngrijiri; calitatea inegală a serviciilor de acelaşi tip.

În România sunt evidenţiabile toate cele patru tipuri de inechităţi în accesul la serviciile de îngrijiri, ceea ce determină inechităţi în starea de sănătate a diferitelor grupuri de populaţie, a unor comunităţi din diferite zone geografice şi a grupurilor defavorizate economic. Aceste disparităţi se manifestă prin indicatori de bază ai stării de sănătate modeşti (speranţa de viaţă la naştere, mortalitatea infantilă, mortalitatea generală pe cauze de deces evitabile, grad de morbiditate, ani de viaţă în stare de sănătate) dar şi prin nivelul scăzut de informare privind factorii de risc şi de protecţie pentru sănătate sau sistemul de îngrijiri de sănătate şi pachetul de servicii de bază din România.

Sistemul de sanatate din Romania este de tip asigurări sociale si are ca scop asigurarea accesului echitabil si nediscriminatoriu la un pachet de servicii de bază pentru asiguraţi.In consecinta, accesibilitatea la serviciile medicale constituie o preocupare continua la Nivelul Ministerului Sanatatii Publice. 

Pentru evaluarea accesibilitatii, au fost analizati indicatori de proximitate care să identifice eventuale grupe populaţionale şi sau zone geografice dezavantajate in privinta accesului la servicii, pentru care ar trebui dezvoltate politici ţintite. Factorii determinanţi care influenţează gradul de accesibilitate al populaţiei la serviciile de sănătate sunt in general reprezentati de: nivelul sărăciei, şomajul, ocupaţia, mediul de rezidenţă, statutul de asigurat în sistemul de asigurări sociale de sănătate, gradul de acoperire cu personal medical.

Nivelul saraciei

Raportul Naţional al Dezvoltării Umane 2003-2005 pentru România (UNDP) menţionează existenţa unor enclave caracterizate de un index al dezvoltării umane (IDU) scăzut care se situează în cele mai multe cazuri în zonele greu accesibile ale judeţelor, departe de reţeaua principală de şosele. Satele cele mai sărace (cu IDU foarte scăzut) sunt de obicei izolate faţă de drumurile modernizate sau faţă de oraşe, având chiar un rol marginal în cadrul comunelor de care aparţin. Acelaşi raport pune în evidenţă inegalitatea dintre mediul urban şi rural în ceea ce priveşte rata de sărăcie (13.8% şi respectiv 38%) şi rata de sărăcie severă (3.8% şi respectiv 13.9%) în anul 2003. Exista numeroase discrepanţe intre diferitele categorii ocupaţionale în ceea ce priveşte ponderea populaţiei aflate sub limita sărăciei: agricultorii (51%), şomerii (39%), lucrătorii pe cont propriu (37%), pensionarii (20%), ceea ce indica potenţiale grupe populaţionale dezavantajate, care trebuie vizate de politici de imbunatatire a accesului. In profil teritorial, in România Regiunea 1 de dezvoltare N-E şi Regiunea 3 S sunt zonele cu cel mai scăzut IDU (0.756 pentru ambele regiuni) şi cu cel mai mic PIB (PPP) (4400 USD, respectiv 4900 USD) în anul 2002. 

Asigurările de sănătate

- Raportul de activitate pe anul 2005 al Casei Naţionale de Asigurări de Sănătate menţionează că la 30 septembrie 2005, în mediul urban gradul de cuprindere în sistemul de asigurări era de 96.08%, iar în cel rural de 89.25%. Deşi în ultimii ani acumulările în bugetul consolidat pentru sănătate au sporit esenţial, cheltuielile totale efectuate pentru sănătatea fiecărui locuitor sînt mult sub nivelul ţărilor vecine.
Pe fondul acestei situaţii s-a profilat o problemă gravă – managementul deficient al sistemului şi instituţiilor medicale publice, care este cauza principală a eficienţei scăzute a utilizării fondurilor formate din contribuţiile populaţiei.

Asistenţa medicală primară

Populaţia arondată localităţilor din mediul rural fără medici de familie era de 145110 locuitori, reprezentând 1.48 % din totalul populaţiei din mediul rural din care:

- 85616 – populaţie înscrisă pe listele medicilor de familie din localităţi învecinate 

- 35135 – populaţie asistată de cadre medii din dispensarele medicale care, datorită lipsei unui medic nu s-au putut constitui în cabinete medicale organizate conform OG nr. 124/1998, şi care rămân în structura unităţilor sanitare cu paturi la care sunt arondate.

- 24359 – populaţie neasistată nici de cadre medii.

- În pofida unui nivel precar de finanţare şi lipsei resurselor necesare, ţara noastră a reuşit să realizeze paşi importanţi în crearea unui mediu favorabil pentru medicina de familie şi pentru reformele ce se desfăşoară pe acest segment. Medicina de familie a devenit o specialitate prin lege, iar asistenţa medicală primară este considerată prioritară şi situată pe poziţia de „avanpost” al sistemului de sănătate. Fiind cea mai eficientă, din punctul de vedere al costului, formă de asistenţă medicală, cu impactul cel mai mare asupra indicatorilor de sănătate, oferind accesibilitate şi continuitate, asistenţa medicală primară continuă să se confrunte cu o serie de probleme grave. Lipsa autonomiei financiare a prestatorilor de asistenţă medicală primară au fost identificat drept cea mai semnificativa bariera în dezvoltarea asistenţei medicale primare, deoarece medicii de familie nu sînt stimulaţi să introducă practici moderne pentru a îmbunătăţi calitatea şi volumul serviciilor. 

Analize recente au relevat ca exista inegalităţi regionale marcate în acoperirea populaţiei cu personal medical. Astfel, numărul de locuitori care revin la un medic în rural este de peste 6 ori mai mare decât în urban, pentru 2005. Cele mai defavorizate regiuni sunt Sud şi Sud-Est (773, respectiv 655 locuitori/1 medic) In regiunea de Nord-Est se inregistreaza cea mai slab acoperită cu medici în mediul rural (2778 locuitori/1 medic). De asemenea, numărul de asistente comunitare este total insuficient, la o asistentă comunitară revenind 26265 de persoane. In mediul rural există 98 de localităţi fără medic.

Descrierea sistemului Reformele majore în ceea ce priveşte asistenţa medicală au transformat sistemul centralizat, bazat pe taxe, într-un sistem de asigurări sociale de sănătate descentralizat şi pluralist, bazat pe relaţii contractuale între fondurile de asigurare medicală, în calitate de cumpărători, şi furnizorii de servicii de asistenţă medicală. Sistemul acoperă întreaga populaţie prin intermediul mijloacelor publice şi private. Acesta este axat pe asigurări, participarea fiind obligatorie şi corelată statutului de angajat. Contribuţiile reprezintă un procent din venit, fiind plătite în proporţii egale de către angajator şi asigurat.

Asistenţa medicală primară (AMP) a fost reformată. Medicii de familie care sunt angajaţi pe bază de contract de către fondurile de asigurări sunt medici independenţi care lucrează în cadrul cabinetelor medicale private. Ei acţionează ca „filtru”, prescriind trimiteri pentru tratamentele ambulatorii. Serviciile ambulatorii sunt asigurate de către unităţile ambulatorii ale spitalelor şi de către centre specializate. Cabinetele private sunt permise, deşi spitalele sunt, în general, proprietate de stat. Casele Judeţene de Asigurări de Sănătate (CJAS) colectează contribuţiile de asigurare, angajează furnizorii de servicii de asistenţă medicală şi asigură plata şi rambursarea. Casa Naţională de Asigurări de Sănătate (CNAS) poate realoca până la 25% din fondurile colectate unor judeţe subfinanţate. Un procent de 5% din fondurile colectate trebuie păstrate ca rezerve. CNAS negociază contractele cu Colegiul Medicilor. Bugetul de stat (taxe) a reţinut responsabilitatea pentru finanţarea serviciilor de sănătate publică, pentru investiţii de capital şi politicile de prevenire. Pentru cheltuielile pentru medicamente sunt necesare coplăţi formale.

Plăţile directe, „din buzunar” sunt considerabile, iar sumele plătite neoficial către furnizorii publici sunt semnificative. Spitalele sunt finanţate în funcţie de activităţile spitaliceşti, iar ele sunt proprietatea consiliilor locale. Salariul tuturor medicilor este asigurat de către CJAS pe bază de contract. Pentru AMP, plata acestora este o combinaţie între plata per capita (70%) şi plata per serviciu (30% pentru servicii de prevenire). Medicii care acordă asistenţă medicală secundară în ambulatoriu sunt plătiţi în sistemul de plată per serviciu. Personalul care lucrează în spitale este salariat. 

Accesibilitate: Copiii, persoanele aflate în întreţinere, veteranii de război şi persoanele cu handicap au acces gratuit la asigurările medicale. Nivelul ridicat al plăţilor private directe „din buzunar” (33,5% din totalul cheltuielilor cu sănătatea în 2003) şi preţurile prohibitive ale serviciilor medicale care constituie un obstacol real în calea accesibilităţii. În ciuda reformării şi a integrării AMP, o mare parte a populaţiei nu este înregistrată pe listele vreunui medic de familie. Creşterea recentă a numărului personalului medical nu a rezolvat problema accesibilităţii în zonele rurale izolate, lipsite de servicii specializate şi care se află la distanţe mari de unităţi sanitare sau de spitale. Acest lucru este de o importanţă aparte pentru populaţia romă. Cu toate că, începând cu anul 2002, au fost demarate programe pilot şi s-a creat cadrul legal pentru dezvoltarea unei reţele de asistente medicale la nivelul comunităţii, procesul de punere în aplicare trebuie accelerat şi extins şi pe mai departe, astfel ca şi comunităţile cele mai izolate şi vulnerabile să fie incluse. În 2002 a fost înfiinţat un system naţional de mediatori romi. Numărul acestora este în creştere, rolul lor fiind acela de a îmbunătăţi situaţia medicală a comunităţilor rome. Accesul diferenţiat este datorat şi distribuţiei teritoriale eterogene a spitalelor, a numărului de paturi în spitale şi a personalului medical. O altă problemă importantă este că asistenţa medicală ulterioară trimiterii este asigurată doar celor acoperiţi de asigurarea medicală, nu şi persoanelor fără asigurare. Aceasta este o dublă problemă, ea presupunând atât un număr insuficient de medici de familie cât şi neînregistrarea pe listele acestora. Serviciile ambulatorii sunt limitate din punct de vedere material şi necesită îmbunătăţiri. În scopul abordării problemei accesibilităţii, asistenţa medicală trebuie asigurată indiferent dacă cineva este sau nu pe listele vreunui medic de familie, şi anume pe baza unui pachet minim de asistenţă medicală care a fost deja introdus (în cazuri de urgenţă) şi care este definit prin lege.

Calitatea: În cadrul AMP, pacientul are dreptul de a-şi alege în mod liber medicul de familie şi spitalul. Reglementările legale sunt deseori greşit interpretate de către CJAS, creând confuzie cu privire la drepturile pacienţilor. Persoanele asigurate sunt deseori greşit informate cu privire la drepturile şi obligaţiile lor într-un număr relativ extins de probleme, iar mecanismele de evaluare şi de control lipsesc. O posibilitate de îmbunătăţire a calităţii prin creşterea finanţării este extinderea furnizării private. Cu excepţia investiţiilor de capita, existenţa mecanismelor de redistribuire nu indică nici o îmbunătăţire imediată a calităţii. 

Principalul obstacol în calea ameliorării calităţii este proasta distribuire şi salarizare a personalului medical specializat, care necesită noi investiţii în instruire şi reinstruire. Au f fost făcute eforturi pentru canalizarea resurselor către cele mai performante instituţii medicale şi pentru desfiinţarea spitalelor şi a centrelor specializate de proastă calitate. Scăderea numărului paturilor din spitale ce a rezultat ca urmare a acestei situaţii nu a fost dublată de o dezvoltare corespunzătoare şi o îmbunătăţire a calităţii serviciilor ambulatorii. Achiziţionarea de echipament medical este problematică şi marcată de importante disparităţi regionale.

Viabilitatea pe termen lung: În 2004, totalul cheltuielilor pentru asistenţa medicală a fost estimat la 5,7% din PIB. În 2004, partea cheltuielilor publice de sănătate a fost de 59% din totalul cheltuielilor de sănătate, în timp ce plăţile directe „din buzunar” au fost în creştere şi au reprezentat 36,3% din totalul cheltuielilor de sănătate. În cazul asistenţei ambulatorii, plata medicilor în baza unui sistem de plăţi per serviciu combinat cu un sistem de punctaj poate cauza rambursări şi plăţi scăzute, şi aceasta datorită unui pachet financiar unic pentru acele servicii. Autorităţile urmăresc înfiinţarea unui sistem informaţional unic (ICT), care ar creşte eficienţa şi performanţa sistemului prin intermediul accesului informatizat la fişele medicale ale pacienţilor şi prin abordarea problemei furnizării neoficiale şi nereglementate de medicamente. Deşi cheltuielile totale de sănătate par a fi în declin, măsurile anunţate pentru integrarea AMP pot fi benefice în privinţa viabilităţii pe termen lung a sistemului şi conduc la o utilizare mai raţională şi eficientă a resurselor şi a personalului medical. Acest lucru este cu atât mai important cu cât sistemul de trimiteri este deseori ocolit. În încercarea de a rezolva problema cheltuielilor private ridicate, vor fi introduse coplăţile pentru asistenţa specializată, fiind abordate astfel şi problemele suprasolicitării spitalelor şi ale plăţilor neoficiale.

Spitalele

- Ca rezultat al reformării spitalelor publice, în ultimii zece ani numărul de paturi din cele 160 de spitale din Romania s-a redus aproape în jumătate (60 paturi la 10.000 populaţie), atingîndu-se astfel media ţărilor Uniunii Europene. Cu toate acestea, rata de rulare a patului în multe spitale rămîne sub nivelul dorit, ceea ce indică posibilităţi de eficientizare şi raţionalizare a reţelei instituţiilor spitaliceşti. Potrivit estimărilor experţilor internaţionali, Moldova ar putea satisface necesităţile populaţiei cu o reţea de spitale planificate şi structurate raţional în funcţie de accesul geografic şi de profilul demographic al populaţiei. Eficientizarea continuă a infrastructurii spitaliceşti, dotarea cu echipament modern şi eficient din punctul de vedere al costului, implementarea tehnologiilor noi de tratament, externalizarea serviciilor spitaliceşti nemedicale, reprofilarea paturilor în paturi de îngrijire de lungă durată a pacienţilor cu maladii cronice, precum şi alte măsuri ar putea reduce costurile fixe, pentru ca resursele rămase să fie direcţionate spre ameliorarea calităţii serviciilor medicale.

Medicii şi asistentele medicale

Resursele umane sunt cele mai importante componente în furnizarea de îngrijiri de sănătate. Planificarea resurselor umane, şi în special a medicilor, trebuie să constituie o prioritate în domeniul politicilor din sectorul sanitar. Deşi reprezintă doar aproximativ 15-20% din personalul medical, medicii sun cei care influenţează în cea mai mare măsură calitatea şi costurile  serviciilor de sănătate.

În ceea ce priveşte numărul de absolvenţi ai Facultăţilor de Medicină, în România, sunt destule persoane care obţin dreptul de liberă practică, dar competenţele lor profesionale, distribuţia lor pe specialităţi şi competenţele profesionale al medicilor specialişti trebuie îmbunătăţite. Studii efectuate la nivelul sistemului privind opiniile faţă de procesul de formare a medicilor arată că există nemulţumiri faţă de pregătirea universitară (în special datorită accentului pe teorie şi nu pe practică) şi cea de specialitate, că există o tendinţă crescută la emigraţie, că există o nemulţumire faţă de salarizarea existentă, o lipsă de motivaţie şi un grad redus de satisfacţie profesională a acestora.

În politicile de dezvoltare a personalului medical este de urmărit o abordare sistemică pentru a avea în vedere cele 3 etape principale ale formării profesionale: pregătirea de bază universitară, pregătirea de specialitate (rezidenţiat, atestat etc.) şi educaţia medicală continuă.

Pentru evitarea unor conflicte este recomandat să se respecte competenţa practic exclusivă a Ministerului Educaţiei şi Cercetării asupra pregătirii de bază, a Ministerului Sănătăţii Publice asupra pregătirii de specialitate şi a Colegiului Medicilor din România asupra educaţiei medicale continue, dar cu o coordonare a acestor 3 responsabili în vederea unei continuităţi a procesului de formare şi dezvoltare a competenţelor profesionale.

Analiza SWOT

	Puncte tari
	Puncte slabe

	- existenta unor specialisti competenti 
	- grade diferite de competenta tehnica pentru persoane cu acelasi nivel de salarizare

	- existenta unui procent important de personal tanar, capabil sa se formeze in spiritul noilor exigente survenite prin aplicarea principiilor de reforma prevazute in Legea nr. 95/2006
	- deficiente in asumarea responsabilitatilor

	- disponibilitate de a lucra peste orele de program
	- motivatie intrinseca scazuta, datorita slabei capacitati de diferentiere intre persoanele cu productivitate diferita

	- personal cu pregatire in domenii diferite (atat in domeniul medical cat si in alte domenii inrudite sau complementare), ceea ce creste capacitatea de rezolvare a unor problematici complexe
	- un climat organizational care nu favorizeaza munca in echipa

	
	- slaba capacitate de monitorizare a modului de indeplinire a sarcinilor atat la nivel individual, cat si intre departamente

	
	- lipsa de continuitate in alocarea sarcinilor

	
	- lipsa unui plan de cariera pentru angajati si a unei politici coerente de pregatire si mentinere a personalului

	
	- detine numeroase institutii in coordonare/subordonare

	
	- lipsa unuisistem informational integrat


	Oportunitati
	Amenintari

	- sanatatea este un domeniu cu impact social major, care poate furniza argumente pentru adoptarea unor politici 
	- creşterea nivelului de informare a pacienţilor, concomitent cu progresul si diversificarea tehnologiilor diagnostice si terapeutice  vor conduce la creşterea aşteptărilor acestora şi, implicit, la o creştere a cererii de serviicii medicale complexe; sistemul de sănătate trebuie să dispună de mecanisme care să asigure direcţionarea resurselor financiare în virtutea principiului eficienţei

	- aderarea la UE impune adoptarea unor standarde si recomandari care au ca finalitate cresterea eficientei si calitatii
	- libertatea de circulatie a persoanelor si a serviciilor da posibilitatea utilizatorilor sa ia contact cu furnizori de servicii din diferite tari si sa isi modifice asteptarile

	- statutul de membru UE deschide noi posibilitati de finantare pe proiecte din fonduri europene
	- dezvoltarea sistemului privat constituie un mediu concurential pentru sistemul public

	- interesul autoritatilor administratiei publice locale de a prelua o parte din responsabilitatile MSP
	- libera circulatie a persoanelor si facilitatile create dupa aderarea Romaniei la Uniunea Europeana pentru ocuparea de locuri de munca induc riscul migrarii personalului de specialitate, mai ales a celui inalt calificat si performant

	
	- imbatranirea populatiei si migrarea fortei de munca tinere

	
	- cresterea costurilor colaterale induse fie prin acoperirea tratamentului unor boli rare, dar foarte grave, fie datorita politicilor practicate de unii distribuitori de medicamente

	
	- lipsa de pregatire specifica in domeniul sanitar la nivelul administratiilor locale


SISTEMUL DE SANATATE PUBLICA DIN 
REPUBLICA MOLDOVA

Starea de sănătate a populaţiei

- Speranţa medie de viaţă la naştere în Republica Moldova demonstrează tendinţe similare evoluţiilor observate în statele vecine şi în unele ţări ale Europei de Est. Declinul indicatorului în cauză a fost stopat şi în prezent constituie 68,4 ani, fiind totuşi în continuare mult sub media de viaţă în statele Uniunii Europene.

- Republica Moldova a obţinut succese considerabile în ceea ce priveşte indicatorii esenţiali de sănătate, precum diminuarea ratei mortalităţii infantile şi a mortalităţii materne. În perioada 2001-2006, de exemplu, rata mortalităţii infantile a scăzut cu 26% (de la 16,3 decese la 1000 nou-născuţi în 2001, la aproximativ 11,8 decese la 1000 nou-născuţi în 2006). Rata mortalităţii materne constituie în prezent 16,0 decese materne la 100.000 nou-născuţi vii, în comparaţie cu 43,9 în anul 2001. Cu toate acestea, indicatorii respectivi sînt mai înalţi decît media europeană.

- Mortalitatea populaţiei apte de muncă este mai mare decît în ţările Uniunii Europene. Cele mai importante cauze ale deceselor în Republica Moldova sînt bolile aparatului circulator, traumele şi otrăvirile, tumorile maligne. Bolile aparatului digestiv sînt de asemenea o cauză importantă a deceselor în ţară. Pe parcursul anului 2006, 66,0% din numărul total de decese ale persoanelor în vîrstă aptă de muncă au survenit prin boli ale aparatului circulator, ale aparatului respirator, ale aparatului digestiv, precum şi prin tumori maligne. Cauzele generale ale deceselor nu se modifică nici dacă se iau în considerare diferenţele de vîrstă.

- Consumul de alcool şi tutun sînt factori de risc patogen importanţi care determină profilul epidemiologic al ţării, din cauza faptului că aceste practici sînt într-o legătură strînsă şi cu multe maladii cronice, precum bolile aparatului circulator, tumorile maligne şi, în special, cu maladii ale ficatului.

- Sistemul sănătăţii din Republica Moldova demonstrează un profil epidemiologic ambiguu, care se caracterizează, pe de o parte, de prezenţa maladiilor caracteristice pentru ţările în curs de dezvoltare, aşa ca bolile infecţioase şi parazitare, cele condiţionate de epidemia HIV/SIDA şi tuberculoză, iar pe de alta, de ofensiva bolilor cronice necontagioase specifice ţărilor unde tranziţia epidemiologică a ajuns la etape avansate, precum cancerul şi bolile aparatului circulator. Ratele de prevalenţă pentru hipertensiune sînt în Republica Moldova mai înalte decît în Marea Britanie şi decît în Statele Unite ale Americii. Un decalaj comparativ cu aceste două ţări prezintă şi diabetul. Doar la tumori maligne şi, într-o măsură mai mică, la infarctul miocardic, Republica Moldova demonstrează rate de prevalenţă similare.

- Analizate prin prisma Obiectivelor de Dezvoltare ale Mileniului, rezultatele activităţii sistemului sanitar denotă următoarele: ratele de mortalitate şi morbiditate în Republica Moldova devansează încă indicatorii regionali, ceea ce demonstrează necesitatea depunerii unor eforturi semnificative pe termen mediu şi lung pentru alinierea la parametrii europeni. Rata mortalităţii infantile, rata mortalităţii materne, incidenţa tuberculozei şi HIV/SIDA este mai înaltă în Republica Moldova decît în Uniunea Europeană. Evaluarea pe etape a dinamicii indicatorilor vizaţi prin Obiectivele de Dezvoltare ale Mileniului anticipă cu o mare doză de probabilitate diminuarea către anul 2015 a ratei de incidenţă a tuberculozei şi o predicţie mai puţin sigură pentru realizarea obiectivelorcheie care vizează reducerea mortalităţii infantile, mortalităţii materne şi a incidenţei HIV/SIDA.

Asigurările de sănătate

- Asigurările obligatorii de asistenţă medicală, introduse la 1 ianuarie 2004, au făcut asistenţa medicală mai accesibilă sub aspect financiar, iar prin protecţia financiară, oferită de asigurările de sănătate, sistemul sanitar a devenit mai receptiv la necesităţile populaţiei. A crescut, în raport cu situaţia de pînă la această reformă de esenţă, şi satisfacţia populaţiei faţă de serviciile de sănătate ce i se oferă. Către anul 2006 nivelul de finanţare de la buget a sporit pînă la 4,8% din PIB şi cheltuielile pentru sănătate pe cap de locuitor au ajuns la cel mai înalt nivel (circa 50 dolari SUA) pentru perioada de la declararea independenţei. În prezent, în sistemul de asigurare obligatory de asistenţă medicală sînt cuprinse circa 77% din populaţie, iar circa 65% din resursele fondurilor asigurărilor obligatorii de asistenţă medicală sînt surse bugetare alocate pentru categoriile de populaţie asigurate de către stat. Asigurările obligatorii de asistenţă medicală nu au reuşit însă să includă printre contribuabili şi populaţia de vîrstă aptă de muncă autoangajată. Potrivit studiilor efectuate, aproape o jumătate din populaţia în vîrstă de 25-44 ani nu beneficiază de asigurări de sănătate. Deşi în ultimii ani acumulările în bugetul consolidat pentru sănătate au sporit esenţial, cheltuielile totale efectuate pentru sănătatea fiecărui locuitor sînt mult sub nivelul ţărilor vecine.

Pe fondul acestei situaţii s-a profilat o problemă gravă – managementul deficient al sistemului şi instituţiilor medico-sanitare publice, care este cauza principală a eficienţei scăzute a utilizării fondurilor formate din contribuţiile populaţiei.

Asistenţa medicală primară

- În pofida unui nivel precar de finanţare şi lipsei resurselor necesare, ţara noastră a reuşit să realizeze paşi importanţi în crearea unui mediu favorabil pentru medicina de familie şi pentru reformele ce se desfăşoară pe acest segment. Medicina de familie a devenit o specialitate prin lege, iar asistenţa medicală primară este considerată prioritară şi situată pe poziţia de „avanpost” al sistemului de sănătate. Fiind cea mai eficientă, din punctul de vedere al costului, formă de asistenţă medicală, cu impactul cel mai mare asupra indicatorilor de sănătate, oferind accesibilitate şi continuitate, asistenţa medicală primară continuă să se confrunte cu o serie de probleme grave. Lipsa autonomiei prestatorilor de asistenţă medicală primară, imposibilitatea de a încheia contracte direct cu Compania Naţională de Asigurări în Medicină, au fost identificate de majoritatea persoanelor intervievate în cadrul studiilor efectuate de Banca Mondială drept cele mai semnificative bariere în dezvoltarea asistenţei medicale primare, deoarece medicii de familie nu sînt stimulaţi să introducă practici moderne pentru a îmbunătăţi calitatea şi volumul serviciilor. Rămîne ca în cel mai scurt timp acest domeniu să fie fortificat şi utilizat la capacităţile sale maxime pentru a obţine o eficienţă cît mai mare a alocării resurselor financiare destinate sistemului de sănătate şi a spori calitatea serviciilor medicale prin implementarea mecanismelor de motivare a prestatorilor de asistenţă medicală primară, inclusiv prin aplicarea plăţilor stimulative în funcţie de performanţa prevăzută în contract.

Spitalele

- Ca rezultat al reformării spitalelor publice, în ultimii zece ani numărul de paturi spitaliceşti s-a redus aproape în jumătate (56,6 paturi la 10.000 populaţie), atingîndu-se astfel media ţărilor Uniunii Europene. Cu toate acestea, rata de rulare a patului în multe spitale rămîne sub nivelul dorit, ceea ce indică posibilităţi de eficientizare şi raţionalizare a reţelei instituţiilor spitaliceşti. Potrivit estimărilor experţilor internaţionali, Moldova ar putea satisface necesităţile populaţiei cu o reţea de spitale planificate şi structurate raţional în funcţie de accesul geografic şi de profilul demographic al populaţiei. Eficientizarea continuă a infrastructurii spitaliceşti, dotarea cu echipament modern şi eficient din punctul de vedere al costului, implementarea tehnologiilor noi de tratament, externalizarea serviciilor spitaliceşti nemedicale, reprofilarea paturilor în paturi de îngrijire de lungă durată a pacienţilor cu maladii cronice, precum şi alte măsuri ar putea reduce costurile fixe, pentru ca resursele rămase să fie direcţionate spre ameliorarea calităţii serviciilor medicale.

Medicii şi asistentele medicale

- În anul 2006 numărul total de angajaţi în reţeaua Ministerului Sănătăţii constituia 58722 persoane, fiind în scădere pe parcursul ultimilor doi ani. Astfel, numărul medicilor se micşorează în ultimii ani cu circa 0,6% pe an, fiind în prezent de 30,1 medici la 10.000 locuitori. O problemă majoră este şi disproporţia distribuirii resurselor umane în interiorul reţelei. Doar pe parcursul unui singur an numărul medicilor în instituţiile medicale raionale şi municipale s-a micşorat cu 1,3 şi, respectiv, 1,1%, şi doar în instituţiile medico-sanitare republicane acesta a crescut cu circa 1,4%. Continuă refluxul asistenţilor medicali din sistemul sănătăţii, care în anul 2006 constituiau 65,1 la 10.000 locuitori, proporţie mult sub nivelul mediu al Uniunii Europene.

Analiza SWOT

PUNCTE TARI: 

· Aprobarea Politicii Naţionale de Sănătate şi a Codului cu privire la ştiinţă şi inovare al Republicii Moldova, care au reconfirmat prioritatea naţională a sănătăţii populaţiei.

· Disponibilitatea organismelor internaţionale şi a ţărilor donatoare de a acorda asistenţă financiară şi tehnică pentru sistemul de sănătate.

· Numărul mare de organizaţii neguvernamentale active în domeniul sănătăţii şi în domeniul medico-social care pot fi utilizate ca resurse în programe de parteneriat.

OPORTUNITĂŢI:

· Reforma administraţiei publice centrale care s-a soldat cu restructurarea Ministerului Sănătăţii.

· Implementarea asigurărilor obligatorii de sănătate, care a avut o influenţă benefică asupra sistemului de sănătate – sporirea accesului la serviciile de sănătate.

· Existenţa proiectelor investiţionale în sistemul de sănătate (Banca Mondială, Uniunea Europeană).

· Creşterea competenţei în sistemul sanitar şi sporirea calităţii actului medical.

PUNCTE SLABE: 

· Infrastructura fizică insuficient dezvoltată şi dotarea insuficientă a instituţiilor medicale.

· Acoperirea preponderentă cu servicii medicale de calitate la nivel de municipiu.

· Lipsa unui sistem informaţional integrat şi unitar, care să interconecteze toţi furnizorii de servicii medicale, precum şi instituţiile cu atribuţii în asigurarea sănătăţii.

· Incidenţa mare a bolilor cronice nontransmisibile şi insuficienţa măsurilor de prevenire a acestora.

· Insuficienţa cercetărilor fundamentale a factorilor de risc pentru bolile cronice nontransmisibile.

RISCURI/PERICOLE:

· Motivarea insuficientă a lucrătorilor medicali.

· Influenţa asupra accesibilităţii serviciilor medicale şi a calităţii lor.

· Menţinerea preferinţelor pentru sistemul de sănătate urban faţă de cel rural.

· Exodul forţei de muncă din sistemul de sănătate.

· Capacităţile şi abilităţile manageriale insuficiente la nivelul sistemului de sănătate.

· Riscul majorării şi severizării bolilor transmisibile şi nontransmisibile, care determină împreună grave pierderi umane, sociale şi economice.

Concluzii

- În ultimii ani Moldova a realizat progrese semnificative în reformarea sectorului sănătăţii. Prima etapă a reformelor a fost orientată spre stoparea declinului sistemului de sănătate, condiţionat de criza financiară din ultimul deceniu al secolului trecut. A doua etapă a fost impulsionată, în mare parte, de introducerea asigurărilor obligatorii de asistenţă medicală, care au sporit substanţial nivelul de finanţare a sectorului, au ameliorat protecţia financiară a populaţiei şi accesul ei la servicii medicale. Următoarea etapă a reformelor prevede mobilizarea tuturor resurselor spre remanieri structurale, care se vor solda cu sporirea eficienţei şi calităţii sistemului de sănătate.

PROBLEME COMUNE ALE SISTEMELOR DE SANATATE DIN ROMANIA SI DIN REPUBLICA MOLDOVA
Managementul sistemului de sănătate

- Exercitarea eficientă a funcţiei de management este o premisă importantă pentru prestarea unor servicii de sănătate calitative, pentru asigurarea corespunzătoare a sistemului de sănătate cu personal medical calificat şi cu echipamente moderne. Managementul adecvat al sistemului permite mobilizarea resurselor financiare necesare, aplicarea mecanismelor de identificare a priorităţilor şi asigurarea utilizării raţionale şi eficiente a resurselor disponibile pentru atingerea rezultatelor dorite.

- Ministerul Sănătăţii deţine poziţia de coordonator principal în stabilirea unui cadru de reglementare orientat spre o performanţă optimă a întregului sistem de sănătate. În acest scop se impune cresterea potenţialului de resurse umane la compartimentele planificare strategică, management şi economie a sistemului de sănătate.

Planificarea strategică, care este premisa de bază în realizarea eficientă a procesului de management, necesită informaţii furnizate de un sistem de monitorizare şi evaluare solid, care în prezent nu este încă suficient de dezvoltat pentru a prezenta în flux datele necesare. Sistemele de monitorizare şi evaluare existente operează cu date generate şi colectate în regim operaţional de cîteva instituţii, care nu dispun însă de o capacitate analitică adecvată pentru a transforma datele în informaţii relevante şi probe certe în vederea realizării procesului decizional.

Deşi se tinde spre aceasta, sistemul de monitorizare şi evaluare, precum şi indicatorii din cadrul acestuia nu sînt încă ajustaţi la seturile de date şi la indicatorii acceptaţi pe plan internaţional.

Există o mare lipsă de manageri calificaţi în sector, cadre care să asigure evoluţii pozitive în domenii ca eficacitatea, calitatea şi satisfacţia faţă de serviciile medicale. Reformele curente din sectorul sănătăţii conferă o autonomie mai mare instituţiilor medico-sanitare publice, dar persistă cunoaşterea slabă a unor aşa tehnici manageriale moderne precum planificarea şi managementul proiectului, prognozarea, gestionarea financiară, negocierile, contractarea şi managementul resurselor. Pentru ca noul model de sănătate să fie funcţional, se impune instruirea actualilor manageri.

Receptivitatea sistemului la necesităţile populaţiei, care depinde de gradul de implicare a cetăţenilor în procesul de stabilire a politicii sănătăţii, rămîne a fi o problemă serioasă. Implicarea beneficiarilor în procesul de planificare, de definire a priorităţilor presupune nu doar dreptul la opinie, ci şi transparenţa procesului de prestare a serviciilor, căci noul model recomandat de Organizaţia Mondială a Sănătăţii, spre care se tinde, se axează pe pacient, garantînd siguranţă maximă atît pentru beneficiari, cît şi pentru prestatorul de servicii.

Finanţarea sistemului de sănătate şi mecanismele

de plată pentru serviciile de sănătate

Finanţarea este unul dintre factorii principali care determină funcţionarea durabilă a sistemului de sănătate şi creează condiţii favorabile de satisfacere a necesităţilor şi a cererii populaţiei în servicii medicale de calitatea şi volumul adecvat. Aplicarea corectă şi la timp a pîrghiilor de reglementare a finanţării sistemului permite sporirea accesului echitabil al populaţiei la serviciile medicale, asigură utilizarea raţională şi eficientă a resurselor şi favorizează motivarea pozitivă a prestatorilor de servicii medicale.

Deşi o dată cu introducerea asigurărilor obligatorii de asistenţă medicală a crescut gradul de stabilitate financiară a sistemului şi s-a îmbunătăţit accesul populaţiei la servicii medicale de bază, o serie de probleme nu au fost încă soluţionate. Astfel, rămîne substanţială cota populaţiei aflate în afara sistemului de asigurări obligatorii de asistenţă medicală, îndeosebi în rîndul persoanelor autoangajate, cu venituri mici şi preponderant din mediul rural.

Persistă inechitatea, atît pe verticală, cît şi pe orizontală, în contribuţiile financiare pentru sănătate, care derivă din flexibilitatea redusă a mecanismelor de colectare şi de formare a fondurilor asigurărilor obligatorii de asistenţă medicală şi din lipsa criteriilor obiective de apreciere a gradului de vulnerabilitate socială a categoriilor de populaţie pentru care se alocă mijloace bugetare.

Este relativ mare povara contribuţiilor alocate din bugetul de stat în fondul asigurărilor obligatorii de asistenţă medicală pentru un spectru larg de categorii, fără a se ţine cont de veniturile reale ale acestora şi de capacităţile de achitare a primelor de asigurare.

Lipsa competitivităţii în procurarea serviciilor şi rigiditatea mecanismului de plată a prestatorilor din fondurile asigurărilor obligatorii de asistenţă medicală, care nu ia în calcul diferenţele teritoriale şi structura sociodemografică, încurajează egalarea artificială, repartizarea disproporţională a prestatorilor cu dublarea funcţiilor, ceea ce sporeşte povara financiară asupra bugetelor şi fondurilor publice pentru sănătate.

Nu au fost implementate mecanisme reale de sporire a eficienţei, atît tehnice, cît şi alocative, în sistemul de sănătate şi nici pîrghii de motivare a prestatorului pentru dezvoltarea performanţelor. Rămîn limitate drepturile instituţiilor medicale în gestionarea resurselor proprii şi a mijloacelor obţinute pentru dezvoltarea durabilă. Persistă o serie de discrepanţe între funcţiile cu drept decizional şi responsabilităţile delegate acestora.

Lipsa normelor de utilizare a resurselor, imperfecţiunea mecanismului de calculare a costurilor serviciilor medicale, ineficienţa procesului de negociere din cauza tarifelor rigide subminează securitatea financiară a prestatorilor şi motivaţia personalului medical de a activa onest.

Este nesemnificativă participarea autorităţilor administraţiei publice locale la dezvoltarea

infrastructurii medicaledin teritoriu.

Persistă din inerţie investiţiile făcute în boală şi nu în sănătate, dar este tot mai evidentă şi justificată necesitatea de a investi în profilaxie şi promovarea sănătăţii, atît prin programe cu finanţare externă, cît şi prin aplicarea taxei pe viciu la comercializarea produselor cu risc sporit pentru sănătate, cu orientarea acestor fonduri către Ministerul Sănătăţii.

Programele naţionale în derulare nu beneficiază de o finanţare adecvată, raportată la necesităţi şi la costurile lor reale.

Prestarea serviciilor de sănătate

Restructurarea reţelei sistemului de sănătate a fost dirijată spre dezvoltarea prioritară a asistenţei medicale primare, care oferă cel mai înalt grad de accesibilitate şi continuitate a serviciilor medicale, dar pentru ca reforma medicinii autohtone să se soldeze cu rezultatele scontate este imperios necesar să se creeze infrastructuri fizice moderne, dotate cu echipament adecvat, consumabile şi medicamente necesare şi cu personal medical competent. Este la fel de importantă raţionalizarea continuă a infrastructurii spitaliceşti şi dezvoltarea centrelor de performanţă axate pe tehnologii avansate, proporţional distribuite, dar şi raţional utilizate pentru asigurarea accesului echitabil al pacienţilor din întreaga ţară.

În pofida realizărilor considerabile înregistrate în ultimii ani, agenda reformei din sistemul de sănătate în Republica Moldova este departe de a fi finalizată, iar progresele atinse pînă în present nu au însemnat şi reuşita unor indicatori esenţiali, cum ar fi calitatea serviciilor de sănătate, accesibilitatea la ele a populaţiei, în special din zonele rurale, ceea ce înseamnă şi subeficienţa funcţională a infrastructurii existente a serviciilor de sănătate.

Una dintre probleme constă în aceea că prestatorii de servicii nu dispun de o autonomie

decizională reală în gestionarea resurselor, pîrghie care ar motiva eficienţa în raport cu costul şi ar spori responsabilitatea pentru rezultatele obţinute. Calitatea încă insuficientă a serviciilor de sănătate prestate este condiţionată, în mare măsură, de lipsa programelor menite să determine furnizorii de servicii spre satisfacerea maximă a beneficiarilor, de abordarea fragmentară a managementului calităţii, de mecanismele insufficient dezvoltate de motivare a prestatorului în funcţie de performanţele acestuia.

Procesul de acreditare nu a devenit obligatoriu pentru toţi prestatorii la contractarea serviciilor. Sînt insuficient utilizate şi posibilităţile contractării ca instrument de îmbunătăţire a alocării resurselor pe baza necesităţilor populaţiei şi de motivare a prestatorilor în vederea obţinerii celor mai bune rezultate. De asemenea, este insuficient dezvoltat setul de indicatori de performanţă pentru remunerarea prestatorilor pe bază de rezultate.

Infrastructurile instituţionale nu corespund exigenţei de prestare a serviciilor de calitate înaltă. Sînt slab dezvoltate şi mecanismele care să includă în preţul de cost al serviciilor şi necesităţile infrastructurii, iar aceasta limitează posibilităţile de dezvoltare instituţională durabilă. Sînt insuficient utilizate posibilităţile de motivare a fondatorului privind efectuarea investiţiilor capitale în reutilarea şi reamenajarea instituţiilor medicale publice. Ineficient sînt utilizate şi spaţiile libere ale acestor instituţii, care ar putea constitui căi de obţinere a resurselor financiare suplimentare, prin oferirea în arendă pentru servicii comerciale de uz habitual.

Este subdezvoltat şi parteneriatul public-privat în procurarea din exterior a serviciilor auxiliare (spălarea rufelor, alimentaţia, paza şi alte servicii). Sînt în continuare slab valorificate capacităţile şi posibilităţile sectorului privat în prestarea serviciilor de sănătate în cadrul asigurărilor obligatorii de asistenţă medicală.

Gestionarea resurselor

Resursele umane sînt elementul-cheie în asigurarea bunei funcţionări şi sensibilităţii sistemului de sănătate la necesităţile populaţiei. În schimb, dezechilibrul în planificarea, formarea şi gestionarea resurselor umane, în condiţiile mijloacelor financiare limitate, generează deseori fenomene sociale şi economice nedorite, care definesc consumul nejustificat şi sporirea cheltuielilor pentru serviciile de sănătate. Concomitent cu dezvoltarea resurselor umane rămîne actuală şi necesitatea dezvoltării infrastructurii instituţionale, dotarea instituţiilor cu echipamente medicale performante şi eficiente din punctul de vedere al costului, ridicarea competenţei personalului sanitar, asigurarea suficientă cu medicamente şi consumabile.

Cu referire la managementul resurselor umane, problemele relevante se pot divide în patru categorii mari ce ţin de:

a) repartizarea numerică neuniformă, adică necorespunderea dintre numărul existent şi cel necesar de prestatori de servicii de diferite specialităţi;

b) distribuirea capacitivă inadecvată, adică necorespunderea dintre nivelul de pregătire profesională şi capacităţile solicitate de sistemul sanitar;

c) distribuirea teritorială neuniformă a personalului medical, disproporţia urban/rural şi divizarea inadmisibilă pe specialităţi prestigioase şi neprestigioase;

d) migrarea personalului medical cu cea mai bună pregătire şi calificare din sistemul naţional de sănătate.

Asigurarea populaţiei cu medici este inferioară faţă de media europeană, dar ar fi suficientă pentru asigurarea accesului la îngrijirile primare şi cele de specialitate dacă s-ar asigura distribuirea teritorială uniformă a personalului medical, deoarece mai multe localităţi din mediul rural duc lipsă de medici de familie. În acelaşi timp, a devenit acută problema insuficienţei cadrelor cu studii medii.

Toate problemele menţionate mai sus sînt cauzate de salarizarea inadecvată şi managementul ineficient al personalului angajat în sectorul sanitar. Sistemul insuficient de motivare şi beneficii, condiţiile nesatisfăcătoare de lucru, subdezvoltarea infrastructurii fizice şi lipsa echipamentului medical modern fac dificile încadrarea şi menţinerea personalului medical în cadrul sistemului.

Angajaţii medicali invocă, printre cauzele nemulţumirilor, lipsa definirii clare a obligaţiilor

de funcţie (a fişei de post), supravegherea inadecvată din partea conducătorilor instituţiilor şi implicarea redusă în procesul de luare a deciziilor, care sînt bariere serioase în creşterea profesională şi managerială.

Infrastructura fizică a instituţiilor medicale, în special a spitalelor şi a instituţiilor de asistenţă medicală primară, este în stare proastă, cu excepţia celor care au fost renovate în cadrul unor programe cu finantare nerambursabila sau prin alte agenţii internaţionale. Majoritatea spitalelor au depăşit parametrii internaţionali referitori la termenul de exploatare, care încadrează amortizarea deplină între 25 şi 33 de ani de la edificare şi depinde de tipul de infrastructură şi serviciile prestate în incinta acestora. Vîrsta medie a unei instituţii medicale tipice în Republica Moldova este în jur de 45 de ani. Este dificilă mai ales situaţia instituţiilor medicale de nivel raional, care se confruntă cu deficienţe majore în acest sens. Gradul de uzură a echipamentului este înalt atît în instituţiile republicane, cît şi în cele raionale. În instituţiile medicale raionale nu sînt funcţionale 20% din echipamente, iar în spitalele republicane – 10%.

Există probleme în domeniul asigurării cu medicamente, consumabile şi alte resurse materiale. Insuficient se promovează conceptul medicamentelor esenţiale, cel al „formularului farmacoterapeutic”, nu este asigurată utilizarea raţională a medicamentelor, nu s-a atins nivelul satisfăcător al accesibilităţii fizice şi economice la medicamente.

